Els alumnes del Centre de Formació Municipal d'Alaquàs visiten l'ICONA
08/04/2011

# Els alumnes del Centre de Formació Municipal d'Alaquàs visiten l'ICONA

*   08/04/2011
*   [Imprimir](#)
*   Compartir
*    https://www.alaquas.org/documento.asp?id\_do=12637

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F12637%2F0&title=Ajuntament%20d%27Alaqu%C3%A0s.%20Premsa.Els%20alumnes%20del%20Centre%20de%20Formaci%C3%B3%20Municipal%20d%27Alaqu%C3%A0s%20visiten%20l%27ICONA)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/12637/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2011/2/12637/08042011img_7944_Form_4.jpg)](https://www.alaquas.org/ficheros/documentos/2011/2/12637/08042011img_7944_Form_10.jpg "<a href='https://www.alaquas.org/ficheros/documentos/2011/2/12637/08042011img_7944_Form_10.jpg' target=_blank><i class='fa fa-external-link' aria-hidden='true'></i>.Els alumnes del Centre de Formació Municipal d'Alaquàs visiten l'ICONA</a>")

Aquesta és la primera visita guiada per donar a conèixer a la població el Centre Nacional de Recursos Genètics Forestals

Els alumnes del taller de treball d'Energies Renovables que s'imparteix al Centre de Formació Municipal Francesc Ferrer Martí de l'Ajuntament d'Alaquàs han estat els primers en visitar el Centre Nacional de Recursos Genètics Forestals d'Alaquàs dins de les visites guiades programades per l'Ajuntament d'Alaquàs i el Ministeri de Medi Ambient per donar a conèixer a la població aquest centre obert al públic el passat mes de març. A la visita ha assistit també l'alcaldessa d'Alaquàs, Elvira García Campos.

Aquesta primera visita s'ha realitzat donat l'interés mostrat pels propis alumnes del Centre de Formació i la relació que guarda la matèria que estudien amb les línies de treball que a l'ICONA es desenvolupen. De fet, en el recorregut guiat s'ha explicat als 30 joves les variants genètiques de pi que es poden trobar al centre així com el treball de conservació i millora del patrimoni forestal que es du a terme. La visita ha servit als alumnes per conèixer casos pràctics en la matèria que estudien al llarg de l'any centrada en la instal·lació de sistemes d'energia solar i tèrmica i principalment en la sensibilització mediambiental i la importància del reciclatge.

El Centre Nacional de Recursos Genètics Forestals d'Alaquàs té una superfície de 110.000 metres quadrats de pi i vivers. Es tracta d'un dels quatre únics centres d'aquestes característiques que existeixen a Espanya i guarda més de 700 exemplars de mig centenar de variants genètiques pures de pi de les diferents zones boscoses de la costa mediterrània per a la repoblació en cas d'incendi o desforestació.

L'Ajuntament d'Alaquàs té previst continuar amb aquest cicle de visites amb l'objectiu que totes les persones interessades puguen conèixer de primera mà aquesta riquesa natural. Per l'ICONA passaran també tots els centres escolars d'Alaquàs així com entitats i col·lectius que ho desitgen. Es preveu també la creació d'un viver escola, la posada en marxa de campanyes d'educació ambiental, cursos de divulgació tècnica així com la creació d'un centre d'interpretació mediambiental i forestal, entre altres activitats.